《偈六十九首》
宋代·释道宁

数日寺门浩浩，全身走入荒草。
五湖高士安禅，休要别处寻讨。
廊下喏诺分明，阶前斛斟叫噪。
劳生日用无私，般若光中虚老。
灯笼暗地攒眉，露柱低头懊恼。
令予冷眼偷看，不觉呵呵笑倒。
三钱买个郑州梨，元来是青州枣。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。